laion/Wikipedia-Exotic huggingface dataset:
גלריית סמלי רוסיה

סמלי רוסיה, לרבות חלקי הרפובליקות והמחוזות, טריטוריות אחרות, וגופי הרשות המבצעת: סמל הפדרציה הרוסית סמל המדינה נטול מגן סמל המדינה בצבעי שחור ולבן סמל הממשלה הפדרלית הכוחות המזוינים של הפדרציה הרוסית סוכנות הביון הרוסית שירות הביטחון הפדרלי סמל המשמר הלאומי שירות האבטחה הפדרלי שירות המכס הפדרלי שירות בתי הסוהר הפדרלי התביעה הכללית ועדת החקירות משרד ההגנה סמל משרד החוץ סמל משרד הפנים והמשטרה הפדרלית משרד המשפטים סמל המשרד למצבי חירום והגנה אזרחית משרד התחבורה משרד התרבות המשרד לפיתוח כלכלי משרד האוצר משרד הבריאות משרד הספורט משרד התקשורת משרד החקלאות משרד האנרגיה משרד החינוך והמדע אדיגיה רפובליקת אלטאי בשקורטוסטן בוריאטיה צ'צ'ניה צ'ובשיה רפובליקת קרים דאגסטן אינגושטיה קברדינו-בלקריה קלמיקיה קרצ'אי-צ'רקסיה רפובליקת קרליה חקסיה רפובליקת קומי מארי אל מורדוביה צפון אוסטיה יקוטיה טטרסטן רפובליקת טובה אודמורטיה מחוז אמור מחוז ארכנגלסק מחוז אסטרחן מחוז בלגורוד מחוז בריאנסק מחוז צ'ליאבינסק מחוז אירקוטסק מחוז איוואנובו מחוז קלינינגרד מחוז קלוגה מחוז קמרובו מחוז קירוב מחוז קוסטרומה מחוז קורגאן מחוז קורסק מחוז לנינגרד מחוז ליפצק מחוז מגדן מחוז מוסקבה מחוז מורמנסק מחוז ניז'ני נובגורוד מחוז נובגורוד מחוז נובוסיבירסק מחוז אומסק מחוז אורנבורג מחוז אוריול מחוז פנזה מחוז פסקוב מחוז רוסטוב מחוז ריאזן מחוז סחלין מחוז סמרה מחוז סרטוב מחוז סמולנסק מחוז סברדלובסק מחוז טמבוב מחוז טומסק מחוז טבר מחוז טולה מחוז טיומן מחוז אוליאנובסק מחוז ולדימיר מחוז וולגוגרד מחוז וולוגדה מחוז וורונז' מחוז יארוסלבל מחוז אלטאי מחוז קמצ'טקה מחוז חברובסק מחוז קראסנודר מחוז קרסנויארסק מחוז פרם מחוז פרימורסקי מחוז סטברופול מחוז עבר הבאיקל המחוז היהודי האוטונומי המחוז האוטונומי צ'וקוטקה חנטי-מנסי ננץ ימלו-ננץ סמל מוסקבה סמל סנקט פטרבורג סמל סבסטופול מחוז קמצ'טקה סמל מחוז פרם מחוז צ'יטה סמל המחוז האוטונומי אגינו-בוריאטיה המחוז האוטונומי קומי-פרמיאק המחוז האוטונומי קוריאקיה המחוז האוטונומי טאימיריה המחוז האוטונומי אוסט-אורד בוריאטיה המחוז האוטונומי אוונקיה סמל נסיכות מוסקבה סמל רוסיה הצארית, מוסקוביה (1550) דגל דוכס מוסקבה, 1693 סמל רוסיה בתקופת המאה ה-16 סמל רוסיה, המאה ה-17 הרבע הראשון של המאה ה-18 סמל רוסיה בשנים 1883–1917 1883-1917 סמל הרפובליקה הרוסית, 1917 סמל ממשלת קולצ'ק, 1918-1920 סמל ברית המועצות (1923–1936) סמל ברית המועצות (1936–1946) סמל ברית המועצות (1946–1956) סמל ברית המועצות (1956–1991) סמל רוסיה הסובייטית, 1920-1978 סמל רוסיה הסובייטית, 1978-1991 סמלה הראשון של הפדרציה הרוסית, 1991-1993 גלריית דגלי רוסיה מדיה וקבצים בנושא גלריית סמלי רוסיה בוויקישיתוף הרפובליקה נשלטת על ידי רוסיה אך מוכרת כחלק מאוקראינה על ידי מרבית מדינות העולם.
תומאס רולר

תומאס רולר (בגרמנית: Thomas Röhler; נולד ב-30 בספטמבר 1991) הוא אתלט גרמני, האלוף האולימפי (ריו דה ז'ניירו 2016) ואלוף אירופה (ברלין 2018) בהטלת כידון. רולר נולד ביינה שבמדינת תורינגיה בגרמניה. החל להתאמן באתלטיקה בגיל שבע והצטיין בקפיצה משולשת, הוא למד בתיכון במגמת ספורט וסיים שלישי באליפות גרמניה עד גיל 18 בקפיצה משולשת. הוא עבר להתמקד בהטלת כידון ולמד באוניברסיטת פרידריך שילר. ב-2010 סיים תשיעי בהטלת כידון באליפות העולם עד גיל 20 שנערכה במונקטון שבקנדה בתוצאה של 69.93 מטר. ב-2011 סיים שביעי באליפות אירופה עד גיל 23 שנערכה באוסטרבה שבצ'כיה, בשיא אישי של 78.20 מטר. ב-2012 זכה באליפות גרמניה ובאליפות גרמניה עד גיל 23 בהטלת כידון, באליפות אירופה באתלטיקה 2012 סיים במקום ה-13 בתוצאה של 78.89 מטר ולא העפיל לגמר. ב-2013 סיים שני בתחרות גביע החורף בתוצאה של 81.87 מטר. באותה שנה ערך את הופעת הבכורה שלו בליגת היהלום וסיים שלישי בתחרות באוסלו בתוצאה של 82.83 מטר. באליפות העולם באתלטיקה 2013 היה רחוק משיאו, סיים במקום ה-29 ולא העפיל לגמר. רולר זכה בליגת היהלום ב-2014 לאחר שניצח בתחרויות בגלאזגו (שיא אישי של 86.99 מטר) ובציריך (שיא אישי של 87.63 מטר), סיים שני בסטוקהולם (85.12 מטר) ושלישי בפריז (84.74 מטר). הוא זכה פעם נוספת באליפות גרמניה וסיים במקום ה-12 בגמר אליפות אירופה באתלטיקה 2014. ב-2015 שיפר את שיאו האישי כשקבע 89.27 מטר בתחרות בפינלנד וביוני 2016 קבע שיא אישי של 91.28 מטר בתחרות בטורקו. באליפות אירופה באתלטיקה 2016 סיים במקום החמישי בתוצאה של 80.78 מטר. באולימפיאדת ריו דה ז'ניירו זכה במדליית זהב בתוצאה של 90.30 מטר. במאי 2017 ביצע רולר את ההטלה הטובה ביותר בהיסטוריה של מטיל כידון שאינו יאן ז'לז'ני, כאשר הטיל את הכידון למרחק של 93.90 מטר במסגרת תחרויות ליגת היהלום. תוצאה זו היא השישית בטיבה מאז המעבר לכידון הנוכחי ב-1986. באליפות העולם באתלטיקה 2017 סיים במקום הרביעי בתוצאה של 88.26 מטר. באליפות אירופה שנערכה בברלין באוגוסט 2018 הוא זכה במדליית זהב בהטלת כידון בתוצאה של 89.47 מטר, לפני בן ארצו אנדריאס הופמן (87.60 מטר) ומגנוס קירט מאסטוניה (85.96 מטר). מדיה וקבצים בנושא תומאס רולר בוויקישיתוף אתר האינטרנט הרשמי של תומאס רולר (בגרמנית ובאנגלית) תומאס רולר, ברשת החברתית אינסטגרם תומאס רולר, באתר הוועד האולימפי הבין-לאומי תומאס רולר, באתר olympedia.org תומאס רולר, באתר התאחדות האתלטיקה הבין-לאומית תומאס רולר, באתר ליגת היהלום תומאס רולר, באתר Track and Field (גברים) אמיר ענבר, תומאס רולר הוא שליט עולם הכידון, באתר הארץ, 16 במאי 2017 תוצאות התחרות
רולר

האם התכוונתם ל... רולר (אביזר דיג) – כלי לאיסוף חוט דיג רולר (אביזר צביעה) – כלי לצביעת קירות ומשטחים ישרים גלגיליות – נעליים שבתחתיתן מחוברים גלגלים אישים: חיים מרדכי רולר – הרב של טרגו ניאמץ, מחבר שו"ת "באר חיים מרדכי". מיכאיל רולר – היסטוריון קומוניסט יהודי-רומני תומאס רולר – מטיל כידון גרמני
קתרינה מוליטור

קתרינה מוליטור (בגרמנית: Katharina Molitor; נולדה ב-8 בנובמבר 1983) היא אתלטית ושחקנית כדורעף גרמנייה, אלופת העולם (בייג'ינג 2015) בהטלת כידון. מוליטור נולדה בבדבורג שבמדינת נורדריין-וסטפאליה במערב גרמניה. מוליטור הצטיינה כנערה בענפי האתלטיקה, בפרט בקרב שבע ובהטלת כידון. ב-2005 סיימה שנייה באליפות אירופה עד גיל 23 בהטלת כידון בתוצאה של 57.01 מטר. באוניברסיאדת בנגקוק (2007) סיימה שישית בתוצאה של 58.19 מטר. ב-2008 סיימה שנייה בתחרות גביע החורף בתוצאה של 58.26 מטר ובהמשך השנה שיפרה את שיאה האישי ל-61.74 מטר. באולימפיאדת בייג'ינג סיימה במקום השמיני בגמר בתוצאה של 59.64 מטר. ב-2010 זכתה באליפות גרמניה בהטלת כידון בתוצאה של 64.27 מטר ובאליפות אירופה באתלטיקה 2010 סיימה במקום הרביעי בתוצאה של 63.81 מטר. באליפות העולם באתלטיקה 2011 סיימה חמישית בתוצאה של 64.32 מטר ובאליפות אירופה באתלטיקה 2012 סיימה חמישית בתוצאה של 60.99 מטר. באולימפיאדת לונדון (2012) סיימה שישית בתוצאה של 62.89 מטר, באליפות העולם באתלטיקה 2013 לא העפילה לגמר לאחר שסיימה במקום ה-13 במוקדמות. ב-2015 זכתה בפעם השנייה באליפות גרמניה ובמדליית זהב באליפות העולם באתלטיקה לאחר שקבעה שיא אישי של 67.69 מטר. באליפות אירופה באתלטיקה 2016 סיימה במקום הרביעי בתוצאה של 63.20 מטר. היא לא נבחרה למשלחת גרמניה לאולימפיאדת ריו דה ז'ניירו לאחר ששלוש מטילות כידון אחרות הועדפו עלייה עם תוצאות טובות יותר במהלך העונה. באליפות העולם באתלטיקה 2017 סיימה במקום השביעי בתוצאה של 63.75 מטר. באליפות אירופה באתלטיקה 2018 לא העפילה לשלב הגמר. מוליטור החלה לשחק כדורעף בגיל 13 במועדון מקומי בבדבורג. שנה לאחר מכן עבר למועדון OVV וב-2006 למועדון באיירן 04 לברקוזן. היא זכתה עם לברקוזן שלוש פעמים באליפות הליגה השנייה ושיחקה שתי עונות בליגה הראשונה. מדיה וקבצים בנושא קתרינה מוליטור בוויקישיתוף קתרינה מוליטור, באתר הוועד האולימפי הבין-לאומי קתרינה מוליטור, באתר olympedia.org קתרינה מוליטור, באתר התאחדות האתלטיקה הבין-לאומית קתרינה מוליטור, באתר ליגת היהלום קתרינה מוליטור, באתר Track and Field (נשים)
דודו סונגו

דוד (דודו) סונגו (נולד ב-1977) הוא קצין בצה"ל בדרגת אלוף-משנה, בעבר כיהן כקצין אג"ם של פיקוד המרכז. קודם לכן שימש כמפקד חטיבה 401. סונגו נולד וגדל באילת, למד בבית ספר תיכון "גולדווטר" המקומי. התגייס לצה"ל, לחיל השריון, ועבר קורס מפקדי טנקים וקורס קצינים. שימש מפקד מחלקה וכמפקד פלוגת ומפיר בחטיבה 401 ובקורס קציני שריון. בשנת 2008 סיים תואר ראשון בלימודים רב-חברתיים באוניברסיטת בן-גוריון בנגב. לאחר הלימודים שימש סגן מפקד גדוד 46. לאחר מכן שימש כקצין אג"ם של חטיבה 401. בשנת 2009 יצא ללימודים בפו"ם. לאחר מכן שימש קצין הדרכה של אוגדה 162. בשנת 2011 הועלה לדרגת סא"ל ומונה למפקד גדוד 46 בחטיבה 401. בשנת 2016 הועלה לדרגת אל"ם ומונה למפקד חטיבה 8, ושימש בתפקיד עד שנת 2018. ב-15 באוגוסט 2018 מונה למפקד חטיבה 401. ב-2020 מונה לקצין אג"ם של פיקוד המרכז, וכיהן בתפקיד עד שנת 2022. באוקטובר 2021 דווח כי סוכם שימשיך ללימודים במכללה לביטחון לאומי. מירב לוי דיאמנט, מג"דים עם כבוד, אתר ערב ערב באילת, 22 ביוני 2011 דוד סונגו, נחישותה של חטיבה 8 הובילה לניצחון ברמת גולן, באתר ישראל היום, 8 ביוני 2017 יואב זיתון, יותר שבויים וקרבות בשטחנו: מבחן המלחמה של פיקוד צפון - תיעוד, באתר ynet, 19 במאי 2020 מינויים חדשים, ביטאון "שריון", גיליון 33, עמוד 58, אוקטובר 2009 דבר קשנ"ר, ביטאון "שריון", גיליון 37, עמוד 4, מרץ 2011 רשימת המינויים החדשים בצה"ל, באתר צה"ל, 7 באוגוסט 2017 רשימת המינויים החדשים בצה"ל, באתר צה"ל, 18 באוקטובר 2021
עונת 1982/1983 בליגה הלאומית בכדורסל

עונת 1982/1983 בליגה הלאומית בכדורסל הייתה עונתה ה-29 של ליגת הכדורסל הבכירה בישראל. הליגה כללה 12 קבוצות. בשנת 1982 חזר פורמט פלייאוף כפי שהיה בשנת 1979. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. העונה הסדירה החלה ב-6 בספטמבר 1982 הסתיימה ב-21 בפברואר 1983. לאחר הפלייאוף, העונה הסתיימה בניצחון של מכבי תל אביב בפעם ה-14 ברציפות. בהתאם לתוצאות העונה אליצור תל אביב והפועל גן שמואל ירדו ליגה. גביע המדינה בכדורסל 1982/1983 מידע מאתר מנהלת הליגה
יצחק הלפרין

יצחק הלפרין (17 באוקטובר 1890, זכרון יעקב – 3 בינואר 1960, בנימינה) היה חקלאי בזכרון יעקב ובבנימינה. חבר אגודת הגדעונים ושותף במחתרת ניל"י. הלפרין נולד ב-1890 בזכרון יעקב לירחמיאל ורבקה הלפרין שהיו ממייסדי המושבה ב-1882 התחנך בבתי הספר במקום ומגיל צעיר השתתף בעבודה החקלאית במשק הוריו. ב-1911 גויס לצבא האימפריה העות'מאנית והשתתף במלחמת הבלקן הראשונה שלאחריה שוחרר וחזר לזכרון יעקב. ב-1913 רכש מיק"א אדמה בשוני והחל לעבד אותה ולשמור עליה. ב-1914 הצטרף לאגודת הגדעונים שנוסדה במושבה והשתתף בשמירה על שדותיה. ב-1915, עם הקמת מחתרת ניל"י, הצטרף לשורותיה ועסק בהעברת ידיעות בין חבריה. ב-1917 כשנחשפה הרשת וחילים טורקים הקיפו את המושבה הצליח הלפרין לברוח להרים שמסביב אולם כשניסה לחזור נלכד. תחילה נשלח לכלא בחיפה שם עונה על מנת שיגלה את מקום מחבואו של יוסף לישנסקי. לאחר 10 ימים נשלח עם חברו למחתרת מנשה ברונשטיין לכלא "חאן עלי באשה" שבדמשק שם המשיכו עינוייו. הלפרין שהה בכלא כשנה ושוחרר לבסוף עם כיבוש דמשק ב-1918 וחזר למושבה. ב-1922 עבר למושבה בנימינה שם הקים את ביתו. הלפרין נישא ב-1920 לשושנה בת ישראל שניאור זלמן סמסונוב. לזוג נולדה בת ו-2 בנים. נפטר ב-1960 והובא למנוחות בבית הקברות בבנימינה. אשתו, שושנה, נפטרה ב-1962 ונקברה לצידו. נפילתה של ניל"י מדיה וקבצים בנושא יצחק הלפרין בוויקישיתוף דוד תדהר (עורך), "יצחק הלפרין", באנציקלופדיה לחלוצי הישוב ובוניו, כרך ז (1956), עמ' 2787 נפטר יצחק הלפרין - ממיסדי בנימינה ומשרידי ניל"י, חרות, 4 בינואר 1960
עונת 1983/1984 בליגה הלאומית בכדורסל

עונת 1983/1984 בליגה הלאומית בכדורסל הייתה עונתה ה-30 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי קריית מוצקין ומכבי דרום תל אביב. העונה הסדירה החלה ב-15 בספטמבר 1983 הסתיימה ב-13 בפברואר 1984. לאחר הפלייאוף, העונה הסתיימה בניצחון של מכבי תל אביב בפעם ה-15 ברציפות. בהתאם לתוצאות העונה מכבי קריית מוצקין ומכבי דרום תל אביב ירדו ליגה. גביע המדינה בכדורסל 1983/1984 מידע מאתר מנהלת הליגה
מכרה הנחושת בפאלון

מכרה הנחושת בפאלון (בשוודית: Falu Gruva) הוא מכרה בעיר פאלון שבשוודיה, שאינו פעיל כיום. פעילות הכרייה במכרה נמשכה כ-1000 שנה, תאריך התחלת הכרייה אינו ידוע ומשערים שהפקת הנחושת הייתה כבר בתקופה הוויקינגית, כאשר המסמך העתיק ביותר שנמצא בו מוזכר המכרה הוא משנת 1288, פיצוץ הכרייה האחרון במכרה התבצע ב-8 בדצמבר 1992. פעילות הכרייה הופסקה בעקבות חוסר כדאיות כלכלית. בתקופת "תור הזהב" סיפק המכרה כשני שלישים מתצרוכת הנחושת של אירופה במהלך המאה ה-17, בתקופה זו הועסקו במכרה למעלה מ-1,000 גברים מדי יום כאשר השיא היה בשנת 1650 בה הופקו כ-3,000 טונות נחושת גולמית. סה"כ מוערך שנחפרו מהמכרה כ-30 מיליון טונות עַפְרָה מתוכם 10 מיליון טונות במאה השנים האחרונות לפעילות המכרה. תכולת המתכת שהופקה מהעַפְרָה מוערכת בכ-3.5 מיליון טונות גָּפְרִית, 500,000 טונות אָבָץ, 400,000 טונות נְחֹשֶׁת, 380 טונות כֶּסֶף, 160 טונות עוֹפֶרֶת ו-5 טונות זהב. משנת 2000 המכרה נמצא בבעלות קרן "Stora Kopparberget". בשנת 2001 האתר הוכרז כאתר מורשת עולמית על ידי אונסק"ו. במקום פועל מוזיאון המנציח את היסטוריית המכרה והפעילות בו. מדיה וקבצים בנושא מכרה הנחושת בפאלון בוויקישיתוף אתר האינטרנט של המכרה (אורכב 18.11.2016 בארכיון Wayback Machine)
המשרד למשאבי טבע של רוסיה

המשרד למשאבי טבע, רשמית המשרד למשאבי טבע ואיכות הסביבה של רוסיה (ברוסית: Министерство природных ресурсов и экологии Российской Федерации) הוא משרד ממשלתי פדרלי האחראי להגנת הסביבה ולהגנה על משאבי הטבע ברוסיה (לרבות ניהול הפארקים הלאומיים ושמורות הטבע), פיקוח על שמירת הסביבה ויישום מדיניות הממשלה בתחום האקולוגיה. המשרד הוא גם הגוף העיקרי המפקח על אספקת מים ברוסיה. המשרד הוקם לראשונה בתור המשרד למשאבי טבע ואקולוגיה בשנת 1991, ב-1996 המשרד להגנת הסביבה פורק. באותה שנה הוקם המשרד למשאבי טבע שקיבל על עצמו תפקידי הגנה על הסביבה במאי 2000. ב-12 במאי 2008, בתקופת ממשלת פוטין השנייה המשרד שינה את שמו למשרד למשאבי טבע ואיכות הסביבה. השירות הפדרלי להידרומטאורולוגיה ופיקוח על הסביבה (Федеральная служба по гидрометеорологии и мониторингу окружающей среды) השירות הפדרלי לפיקוח בתחום השימוש בטבע (Федеральная служба по надзору в сфере природопользования) הסוכנות הפדרלית למשאבי מים (Федеральное агентство водных ресурсов) הסוכנות הפדרלית לשימוש הטבע (Федеральное агентство по недропользованию) סוכנות היערות הפדרלית (Федеральное агентство лесного хозяйства) מדיה וקבצים בנושא המשרד למשאבי טבע של רוסיה בוויקישיתוף אתר האינטרנט הרשמי של המשרד למשאבי טבע של רוסיה המשרד למשאבי טבע ואיכות הסביבה בפייסבוק המשרד למשאבי טבע של רוסיה, ברשת החברתית פייסבוק המשרד למשאבי טבע של רוסיה, ברשת החברתית אקס (טוויטר) המשרד למשאבי טבע של רוסיה, ברשת החברתית אינסטגרם המשרד למשאבי טבע של רוסיה, סרטונים בערוץ היוטיוב "Ministry of Natural Resources of the Russian Federation". אורכב מ-המקור ב-2011-05-11. נבדק ב-2016-07-09. "Ministry of Natural Resources and Ecology: structure and objectives". נבדק ב-2016-07-09.
כרמל לוטן

כרמל לוטן (נולדה ב-3 במרץ 1994) היא שחקנית ישראלית. ידועה בשל תפקידה בתור דפי כרמון בסדרת הנוער "יומני החופש הגדול" של ערוץ דיסני (2012–2013), ובתור דניאלה בן גד בסדרת הנוער "נעלמים" של ניקלודיאון (2016–2021). לוטן נולדה בשוהם, היא הבת הבכורה מבין חמישה אחים. משפחתה מתגוררת במושב שדה ורבורג. למדה בבית ספר תיכון בשוהם במגמות תיאטרון וקולנוע, והשתתפה במספר חוגים וסדנאות תיאטרון, בהמשף עברה ללימודי משחק באקדמיה האמריקאית לאמנויות הדרמה בניו יורק. בשנת 2010 שיחקה בתפקיד אורח בסדרות "מעצר בית" בערוץ 2, ו"אחרי הצלצול" בערוץ דיסני, המבוססת על הסדרה האמריקאית "As the Bell Rings". באותה שנה השתתפה בקליפ של השיר מלאך של מרסדס בנד. בשנת 2012 החלה לשחק את אחת הדמויות הראשיות של דפי כרמון בסדרת הנוער "יומני החופש הגדול" בערוץ דיסני למנויי yes ובשנת 2013 שבה לשחק בעונתה השנייה. ב-2016 החלה לשחק בסדרת המתח לנוער "נעלמים" בניקלודיאון, בתור דניאלה בן גד, במשך שלוש עונות עד לסיומה ב-2021. בשנת 2019 שיחקה בתפקיד אורח כמוקדנית בחנות פרחים בעונתה השלישית של הקומדיה "לה פמיליה" בערוץ רשת 13. בשנת 2020 שיחקה בסרט האמריקאי הקצר "The Rest Is Silence" בתור האנה. כרמל לוטן, ברשת החברתית אינסטגרם כרמל לוטן, במסד הנתונים הקולנועיים IMDb (באנגלית) כרמל לוטן, באתר "אידיבי", מאגר הידע העברי לקולנוע ישראלי ועולמי ריאיון עם כרמל לוטן, באתר ראש אחד ריאיון עם כרמל לוטן, באתר הוט ריאיון עם כרמל לוטן, ערוץ ניקולדיאון
ברונו אורטלנו

ברונו דומיניקס אורטלנו רוץ' (בספרדית-קטלאנית: Bruno Dominix Hortelano Roig; נולד ב-18 בספטמבר 1991) הוא אתלט ספרדי, הוא אלוף אירופה (אמסטרדם 2016) בריצת 200 מטר. אורטלנו נולד בוולונגונג שבאוסטרליה, שם עבדו הוריו כביולוגים מולקולריים. בהמשך, עבר עמם לקנדה, וסיים את לימודיו התיכוניים בברלינגטון. הוא המשיך ללימודי הנדסת ביוטכנולוגיה באוניברסיטת קורנל, והיה חבר בנבחרת האתלטיקה שלה. הוא החל להשתתף בתחרויות אתלטיקה בינלאומיות בשנת 2010, ורשם הישגים משמעותיים ראשונית בשנת 2013, אז סיים במקום החמישי בריצת 200 מטר באליפות אירופה עד גיל 23 שנערכה בטמפרה. באותה אליפות זכה גם במדליית ארד עם נבחרת השליחים הספרדית ל-100X4 מטר, וסיים במקום החמישי עם נבחרת השליחים ל-400X4 מטר. באליפות העולם שנערכה באותה שנה במוסקבה העפיל לשלב חצי הגמר בריצת 200 מטר, וסיים במקום ה-16, בשיא ספרד חדש של 20.47 שניות. נוסף לכך, הוא העפיל לחצי הגמר בריצת שליחים 100X4 מטר, וסיים עמה במקום התשיעי בתוצאה של 38.46 שניות. בשנת 2016 רשם אורטלנו עליית מדרגה נוספת. באליפות העולם באולם שהתקיימה בפורטלנד, אורגון במרץ סיים אורטלנו במקום 15 בריצת 60 מטר בשיא אישי חדש ל 6.63 שניות. באליפות האיברו-אמריקאית באתלטיקה שנערכה בריו דה ז'ניירו במאי הוא זכה במדליית כסף בריצת 200 מטר בתוצאה של 20.48 שניות וסיים במקום רביעי בריצת שליחים 100X4 מטר ובתחרות שנערכה במדריד ביוני הוא קבע בריצת 100 מטר שיא ספרד חדש של 10.06 שניות. באליפות אירופה שנערכה באמסטרדם, הולנד ביולי אותה שנה קבע את הישג השיא שלו, כשזכה במדליית זהב בריצת 200 מטר בתוצאה של 20.45 שניות, לפני רמיל גולייב מטורקיה (20.51 שניות) ודניאל טלבוט מבריטניה (20.56 שניות). בשלב חצי הגמר הוא קבע שיא ספרדי חדש של 20.39 שניות. בשלב הגמר הגיע אמנם שני, אחרי ההולנדי צ'ונדרי מרטינה, אך מרטינה נפסל, ומדליית הזהב הוענקה לאורטלנו. אורטלנו עצמו גילה את דבר זכייתו רק במהלך ריאיון שנערך עמו לאחר המירוץ. נוסף לכך, סיים במקום רביעי בריצת 100 מטר בתוצאה של 10.12 שניות. ביוני 2018 קבע שיא ספרד בריצת 400 מטר של 44.69 שניות. ביולי 2018 שיפר את שיא ספרד בריצת 200 מטר כשקבע תוצאה של 20.04 שניות במהלך מוקדמות אליפות ספרד. ריצת 100 מטר: 10.06 שניות (2016), שיא ספרד ריצת 200 מטר: 20.04 שניות (2018), שיא ספרד ריצת 400 מטר: 44.69 שניות (2018), שיא ספרד ריצת 60 מטר: 6.63 שניות (2016) ריצת 200 מטר: 20.75 שניות (2014) מדיה וקבצים בנושא ברונו אורטלנו בוויקישיתוף ברונו אורטלנו, ברשת החברתית אקס (טוויטר) ברונו אורטלנו, ברשת החברתית אינסטגרם ברונו אורטלנו, באתר הוועד האולימפי הבין-לאומי ברונו אורטלנו, באתר olympedia.org ברונו אורטלנו, באתר התאחדות האתלטיקה הבין-לאומית ברונו אורטלנו, באתר Track and Field (גברים) ריאיון עם אורטלנו לאחר זכייתו, סרטון באתר יוטיוב
ארי ברזילי

ארי ברזילי (נולד ב-19 בפברואר 1953) הוא פרופסור אמריטוס במחלקה לנוירולוגיה בפקולטה למדעי החיים באוניברסיטת תל אביב. ראש המעבדה לחקר מחלות מוח ניווניות ופונקציונליות המוח. ארי ברזילי נולד בתל אביב, רביעי מבין אחיו לאמו שנולדה בירושלים והיא דור שמיני בארץ, ולאביו עלה לארץ מרוסיה ועבד בחברת "אמקור" לייצור מקררים. בשנת 1957 עבר עם משפחתו להרצליה פיתוח. את לימודיו התיכוניים השלים בבית הספר התיכון אליאנס בתל אביב. בצבא שירת כקצין בחיל השריון. בשנת 1977 החל את לימודיו האקדמאים באוניברסיטה העברית בירושלים, שם השלים את התואר הראשון שלו בכימיה, פיזיקה וביולוגיה. את התואר השני והשלישי שלו עשה בנוירוביולוגיה וביוכימיה והשלים אותם בשש שנים. ברזילי עשה את הפוסט-דוקטורט שלו בשנת 1987 באוניברסיטת קולומביה שבניו יורק. תואר זה ארך 5 שנים במעבדתו של פרופסור אריק קנדל. בסיום התואר, שנת 1992 חזר לארץ ובחר לעבוד באוניברסיטת תל אביב, בה עובד עד היום בתור ראש מעבדה העוסקת במחלות ניווניות ופונקציונליות של המוח. בנוסף כיהן כיו"ר המועצה המדעית של עמותת "לראות" בין השנים 2006–2013. ארי ברזילי נשוי לאפרת ברזילי, מעצבת גרפית במקצועה וצלמת אמנותית, ולהם תאומים. המחקר במעבדתו של בריזלי במחלקה לנוירוביולוגיה באוניברסיטת תל אביב מתעסק בעיקר בפונקציונליות המוח ומחלות מוח ניווניות, ובמנגנון ה-DDR. במעבדה חוקרים את הקשר בין השיבוש בתפקוד מנגנון DDR לאטיולוגיה של מחלות מוח ניווניות באמצעות מחקר בעכברים בעלי מוטציה בגנים שחסרים אצל חולים עם הפרעות ביציבות הגנומית, לדוגמה ATM, Nbs1, Wrn. בנוסף חוקרים במעבדה את הקשר בין תגובת התא לנזק DNA ובין תהליך ההזדקנות על מנת להשיג תובנה עמוקה יותר לתהליך ההזדקנות בהתמקדות על תהליכים שמושפעים על ידי Atm ו- Wrn במטרה להבין את תפקיד החלבונים בהזדקנות. תחום נוסף הנחקר במעבדה הוא הבנת חשיבות תאי הגליה באטיולוגיה של מחלות מוח ניווניות . בזמן מחלות מוח ניווניות חלק מהרשתות נפגעות, מטרת המחקר הוא להבין אלו מן הרשתות נפגעו וכיצד ניתן לתקן אותן. במחקר שמים דגש על תפקיד תאי הגליה בפגיעה בתפקוד הרשת וכאמצעי היכול לעזור בתיקונה לאחר שנפגעה. נוסף על מחקרים בנושא זה, ברזילי חוקר גם את המנגנון המולקולרי של ניוון והתחדשות עצב הראייה. מחקריו מתמקדים בפתרון לבעיות חשוכות מרפא ברשתית העין ועצב הראייה באמצעות השתלת פיגום שיקדם את הישרדות תאי RGC (תאי גלגיליון) והתחדשות אקסונלית, הפרשה מרחבית ומבוקרת ממבנים בגודל ננומטרי שיושתלו בעצב הראייה, והשתלת צ'יפים מיקרוסקופים ואלקטרודות בעצב הראייה. מדיה וקבצים בנושא ארי ברזילי בוויקישיתוף ארי ברזילי, באתר של הפקולטה למדעי החיים באוניברסיטת תל אביב ארי ברזילי, באתר ResearchGate Brazilai A., DNA damage, neuronal and glial cell death and neurodegeneration, Apoptosis 15(11), 2010, עמ' 1371-1381 Ari Barzilai Lab, Ari Barzilai Lab (ארכיון) Brazilai A, Biton S., Shiloh Y.,, The role of the DNA damege response in neuronal development, organization and maintenance. DNA Repai, Amst 7(7), 2008, עמ' 1010-1027 Frenkel D., Brazilai A., The role of glial cells in the etiology of brain degenerative diseases, Neurologia 15, 2013, עמ' 16-20 העמוד על פרופסור בריזלי באתר של אוניברסיטת תל אביב
דגל נשיא רוסיה

דגל נשיא רוסיה הוא דגלו האישי של נשיא רוסיה הנושא את סמל המדינה של הנשר הדו-ראשי על רקע הטריקולור הרוסי וצבעי הלאומיות הסלאבית. הדגל הוצג בשנת 1996 והפך לדגל המפקד העליון בשנת 2009 והוא מופיע לעיתים קרובות בתמונות רשמיות של הנשיא ומונף על ספינות הצי כשהנשיא נמצא על סיפונן, הדגל משמש הן כדגל הנשיא והן כדגל המפקד העליון. הדגל מונף תדיר מעל מעונות הרשמיים ורכביו של הנשיא, כמו גם מעל ארמון הסנאט בקרמלין כשהנשיא שוהה בו. הדגל לעולם אינו מונף בחצי התורן ואינו קודם לדגל הלאומי בסדר החשיבות. דגל נשיא ארצות הברית דגל רוסיה מדיה וקבצים בנושא דגל נשיא רוסיה בוויקישיתוף ערך זה הוא קצרמר בנושא רוסיה ובנושא סמלים. אתם מוזמנים לתרום לוויקיפדיה ולהרחיב אותו.
NFPA 704

NFPA 704 היא שיטת סימון של כימיקלים המציינת את הסיכונים מהם ואת חומרתם. שיטת סימון זו פותחה על ידי האגודה הלאומית לסיכוני אש בארצות הברית National Fire Protection Association או NFPA בראשי תיבות. שיטה זו היא שיטה תקנית לזיהוי סיכונים מחומרים לשם תגובה במצבי חירום. מטרת הסימון היא זיהוי מהיר של הסיכונים לצורך קביעת הציוד, דרכי הפעולה ואמצעי הזהירות שיש לנקוט בשלבים הראשונים של תגובת חירום לשרפה, דליפה או תאונה בה מעורב החומר המסוכן. הסימון הוא באמצעות מעוין המחולק ל־4 חלקים בצבעי כחול, אדום, צהוב ולבן. המעוין האדום מסמן את מידת הדליקות, הכחול משמש לציון הסיכון הבריאותי (רעילות) הצהוב למידת הפעילות הכימית והלבן לציון סיכונים מיוחדים (חומר המגיב עם מים, למשל). בתוך כל רבע מעוין נכתב מספר המציין את חומרת הסיכון או אותיות המסמנות סיכון מיוחד (בחלק הלבן). מצוין על פי דרגת החומרה בחלק העליון האדום של הסמל. מצוין על פי דרגת החומרה בחלק השמאלי הכחול של הסמל. מצוין על פי דרגת הפעילות החלק הימני הצהוב של הסמל. בחלק התחתון הלבן של הסמל מצוינות תכונות מיוחדות של החומר. תקן NFPA 704 מגדיר 3 סימונים כאלו: לעיתים מסמנים בחלק הלבן של הסמל גם סימונים נוספים שאינם מוגדרים רשמית בשיטת NFPA 704 מדיה וקבצים בנושא NFPA 704 בוויקישיתוף אתר האינטרנט הרשמי של NFPA 704 שמה המלא הוא "NFPA 704: Standard System for the Identification of the Hazards of Materials for Emergency Response"